Arutelu:Vikerkaar (ajakiri)

message: Kas see ajakiri on 1922-25 ja 1930-34 ilmunud populaarteadusliku üllitise järglane? Kui ei, on vist veel ühte täpsustust vaja... - Ahsoous 27. august 2005, kell 21.14 (UTC)
replies: text: : Arvan, et mitte (st pole järglane). Sisekaas ütleb: Eesti Kirjanike Liidu ajakiri. Ilmub alates 1986. a. juulist. --Boy 27. august 2005, kell 21.20 (UTC)
Ajakirjadel on ajalugu. Vikerkaare asutas EKP Keskkomitee oma büroo otsusega samamoodi nagu ajakirja Aja Pulss ja venekeelse ajakirja Tallinn. See oli tollane parteipoliitika, mis taotles intelligentsi lähendamist NLKP-le ja sellise mulje jätmist, nagu kultuurielu üha avarduks ja avarduks (samal ajal aga vahetati 1983. aastast alates välja kogu nn juhtiv kaader ning tugevdati tsensuuri). Perestroika ajal asutati ja uuendati ka Venemaal jm. uusi perioodilisi väljaandeid. Eestis oli intelligentsi (nii parteiliikmete kui ka parteitute) üldine meelsus selline, et ajakiri kujunes teistuguseks kui EKP KK ideoloogiasekretär R. Ristlaan esimest peatoimetajat, NLKP liiget R. Veidemanni kohale pannes soovis. Peatoimetajaks pidi algul saama Toivo Tasa, kuid ta jäeti kõrvale ning ametisse pandi R. Veidemann, mis aga ei muutnud asjade käiku. Et väljaanne oli uus ja partei ametimeestel oli vaja linnukesi kirja panna, siis EKP KK ega ka tsensuur Vikerkaart (erinevalt näiteks tolleagsest Loomingust) eriti ei kiusanud. Algul oli Vikerkaar mitme asutuse väljanne - tõsi, seda viimast tuleks kontrollida.
Artiklis nimetatakse ajakirja kultuuriajakirjaks, aga kategooria juhatab kirjandusajakirjade juurde.--Brita 2. mai 2009, kell 08:43 (UTC)
Arutelu ajakirja profiilist. http://www.delfi.ee/news/kultuur/uudised/article.php?id=24908273 --Brita 5. august 2009, kell 09:25 (UTC)
"Kultuuriajakiri, mis keskendub eesti kirjandusele ja kunstile, aga käsitleb ka filosoofia, ajaloo ning muude humanitaarteaduste teemasid." - See "keskendumine" vist ei vasta tõele. Palju on artikleid ja esseistikat eelistavaid erinumbreid jne. Kes kindlalt teab, võiks artikli alguslauset redigeerida. --Brita 17. märts 2010, kell 14:45 (EET)

text: Ka minu meelest pole "keskendub" õige. Ja filosoofiast on Vikerkaares küll harva juttu. Andres 17. märts 2010, kell 22:03 (EET)
---
"Veel 1987. aasta 3. detsembri Pravdas kirjutas Eesti Kommunisti peatoimetaja Lembit Annus"
Minu meelest ilmus see Lembit Annuse artikkel "Pravdas" 3. detsembril 1988

text: Jah, 1988. Vaata . Ja paistab, et ka tsitaat pole täpne, vaid tegu on refereeringuga. Kui see on kirjutatud Grafi raamatu järgi, siis pole sel viitel mõtet. Andres 23. oktoober 2010, kell 11:12 (EEST)
Tõmbasin maha Postimehes 2011 ilmunud valeandmed Vikerkaare trükiarvudest ajavahemikul 1992 -- 1999. Need arvud mõtles PM ise välja. Tõsi on see, et Vikerkaare trükiarv on 1991 mainumbri sisekaanel märgitud 10800 ja et 1999. aastal oli see ca 1500, aga vahepealne kahanemine ei olnud kindlasti sujuv. -- Märt Väljataga. 
Samas on artiklis ka ilma autorita tsitaat, millest võib jääda ekslik mulje, nagu kuuluks see mulle: “Vikerkaare ja tema venekeelse sõsara Raduga – taga oli NLKP Keskkomitee otsus asutada «internatsionaalset kasvatust» silmas pidades kõigis toonastes liiduvabariikides niisugune kakskeelne noorte väljaanne. Aga kui asi 1985. aasta lõpus tegelikuks muutus, oli 1982 Brežneviga alanud nõukogude parteijuhtide «surmaseriaal» lõpu korral ja Gorbatšov lootusetuks muutuvat süsteemi päästma määratud.” See tuleks selgemalt atribueerida. See, kui sageli Vikerkaar filosoofiat käsitleb, on rohkem tunde asi ja sõltub aastast. Vaatan, et 2012. aastal ilmusid Vk veergudel Agamben, Blanchot, Cavalieri, Cicero, Derrida, Donskis, Emerson, John Gray, Mouffe, Ranciere, Žižek ja mõned tegelased kirjandusteaduse, poliitika jm piirimailt. Artikkel ise on natuke vastuoluline, sest algul öeldakse, et Vk asutati seoses perestroikaga, aga hiljem tsiteetritakse mu lauset, et otseseost Vikerkaare asutamise ja perestroika vahel ei ole. Veidemanni avanumbri saatesõnast kommunistliku retoorika tsiteerimine ei tundu nii lühikese artikli osas kuigi asjakohane. -- M. V.
Kuna suur osa mu muudatustest on tagasi tehtud, selgitan. Täiesti ebaproportsionaalne on kulutada Vikerkaarele pühendatud artiklist 4/5 asutamisloole, kontorimööblile, avanumbri saatesõnale jne. Aga olgu see peale. Lihtsalt jätab artiklist totaka mulje. Parem tehke siis juba omaette artikkel "Vikerkaare asutamine"? Miks on humanitaarküsimused parem kui ajaloo-, ühiskonna- ja filosoofiaküsimused? Humanitaarküsimused on segane ja eksitav -- mõnikord käsitleb Vikerkaar ka looduse ja ühiskonna küsimusi. Tsensuurist vabanemise kohta ei ole mõtet anda kahesuguseid andmeid, see viitab justkui oleks selles osas mingi dispuut. Küllap on Veskimäe kuupäev õige, minu tsitaat viitab sellele, et esimene number, mis ei käinud Glavlitis oli 1989. aasta augusti number. "Uutmisprobleemid vaheldusid küllalt kiiresti" -- sõna "küllalt" kasutamine tähenduses "üpris, üsna, küllaltki" on kole. Ja millal põhineb alguse väide, nagu kavatsenuks EKP Keskkomitee kultuuriajakirjandust reformida?

text: Ma olen nõus, et artikkel on tasakaalust väljas. Taastasin sellepärast, et suur hulk infot läks kaduma, aga sellega peaks tõepoolest midagi tegema. Võib-olla peaks osa juttu arutelulehele hoiule tõstma? --Epp 12. jaanuar 2013, kell 05:17 (EET)

message: Venekeelses artiklis on kirjutatud, et ajaloolane Marek Tamm on ajakirja "Vikerkaar" asutaja. Tegelikkuses oli Marek Tamm 12-aastane, kui ajakiri "Vikerkaar" asutati. 193.40.142.254 4. september 2013, kell 15:10 (EEST)
replies: text: Ja see väide on isegi viidatud, ka allikas on viga sees. Kes oskab paremini vene keelt. võiks ära parandada ja leida kinnitavad viited.--Morel (arutelu) 7. september 2013, kell 00:17 (EEST)

message: Minu arust pole köidetud ajakirja selja välimus üksiknumbri suhtes iseloomustav, kui nad pole mingis spetsiaalses ajakirja toimetuse poolt tellitud köites. See võib sõltuda konkreetsest köitjast. Sama hästi võiks näidata suvalisi raamatuselgi riiulis. --217.71.45.103 2. november 2013, kell 23:04 (EET)
replies: text: all paremas nurgas on näidatud ka üksikväljaanne. Köidetuna saab ettekujutuse, kui palju neid umbes on ilmunud. Ma jätaks praegu alles--Bioneer1 (arutelu) 3. november 2013, kell 14:22 (EET)

message: Artikli esimene lõik ja artikli [[Perestroika]] algus on omavahel vastuolus. Arvan, et siin on valesti. [[Kasutaja:Andres|Andres]] ([[Kasutaja arutelu:Andres|arutelu]]) 4. november 2013, kell 01:16 (EET)

message: etwikis on 3 märksõnaga link Vikerkaar (ajalugu), ent ilmselt peetakse silmas ajakirja--Estopedist1 (arutelu) 6. september 2016, kell 11:34 (EEST)
----
Ajakiri on tugeva vasakpoolse kallutatusega.
replies: text: Ma võtsin selle välja, sest seda saab vaevalt objektiivselt tõendada. 146.255.183.234 1. detsember 2016, kell 22:50 (EET)
thread_title: Vigane link (?) Vikerkaar (ajalugu)

message: Vt  Redigeerimissõda suwa 23. juuni 2018, kell 01:33 (EEST)
thread_title:  Kas tegemist on redigeerimissõjaga ?